આપણે ટ્રેન માં કે બસ માં સફર કરતા હોઈએ ત્યારે આજુબાજુ નાં લોકો એક વાર્તા સમાન જ છે. તમે ભીડ માં ની કોઈ વ્યક્તિ ને ઓબઝર્વ કરવા માંડો , એમની ટેવો , કુટેવો , એમનો ઈતિહાસ વગેરે તપાસો તો અમુક તો એવી વાતો નીકળી જ આવે જેના પર તમે એટલીસ્ટ એક મુવી બનાવી શકો !. પાછુ રસપ્રદ વાત તો એ છે દરેક માણસ નાં પોતપોતાના ઇન્ટરેસ્ટસ છે , ખાસિયત છે, સ્કીલ છે. ભલે તમે આઇસ્તાઇન કે ન્યુટન ને સૌથી બુદ્ધિશાળી માનતા હોઈ પણ એમની પાસે પણ બધી જ સ્કીલ નથી હોતી. એ લોકો ઝવેરચંદ મેઘાણી જેવી વાર્તાઓ , શેક્સપીયર જેવા નાટકો કે માઈકલ જેક્શન જેવો ડાંસ નાં કરી શકે. ( કે પછી ચા ની કીટલી વાળા જેવી ચાઈ પણ નાં બનાવી શકે ).